title: Camille Pissarro
text: Nope awalkera ke tane berikye bak 1854, yasa erur da ko Saint-Thomas di dimlapir. Ino finer, abicedje, kiren inafa lodabegafa djumera tir lapira ko Paris vanpitison lingesik. Bak saneaksat ke 1855 ko Paris artlapir aze va kraba ke gadikyefa yasa koe Passy koirubar. Va ravera va lingeropa ektudapar, nelkon dene Anton Melbye ( 1818 - 1875 ) danmarkaf lingesik. Va Charles-François Daubigny ( 1817 - 1878 ) is Camille Corot ( 1796 - 1875 ) dere kakever. Va ravesa lingeropafa bema nobar : yasegafa tavera ke École des Beaux-Arts is Académie Suisse lize tir milbemik ke Claude Monet is Paul Cézanne. Wetce ksudasik gan Louvre tcila zo variagar.